CELEX: 52022PC0186
Language: hu
Date: 2022-04-27
Title: Javaslat A TANÁCS HATÁROZATA az Európai Unió által a Vámigazgatások Világszervezetének Tanácsában a Harmonizált Rendszer Bizottság eljárási szabályzatának módosítására irányuló tervezet elfogadásával kapcsolatban képviselendő álláspontról

EURÓPAI BIZOTTSÁG
            Brüsszel, 2022.4.27.
            COM(2022) 186 final
            2022/0129(NLE)
            
            Javaslat
            A TANÁCS HATÁROZATA
            az Európai Unió által a Vámigazgatások Világszervezetének Tanácsában a Harmonizált Rendszer Bizottság eljárási szabályzatának módosítására irányuló tervezet elfogadásával kapcsolatban képviselendő álláspontról
            
               
         
         
            
               INDOKOLÁS
            
            
               1.
                     A javaslat tárgya
            
            
               E javaslat tárgya az Unió által a Vámigazgatások Világszervezetének Tanácsában a Harmonizált Rendszer Bizottság eljárási szabályzata módosítástervezetének tervezett jóváhagyásával kapcsolatban képviselendő álláspont meghatározásáról szóló határozat.
            
            
               2.
                     A JAVASLAT HÁTTERE
            
            
               2.1.
                     Nemzetközi egyezmény a Harmonizált Áruleíró és Kódrendszerről
            
            
               A Harmonizált Áruleíró és Kódrendszerről szóló nemzetközi egyezmény
                  1
                (a továbbiakban: HR-egyezmény) célja a nemzetközi kereskedelmi eljárások egyszerűsítése, valamint elsősorban a nemzetközi kereskedelemre vonatkozó statisztikák gyűjtése, összehasonlítása és elemzése. A HR-egyezmény mellékletként magában foglalja a Harmonizált Rendszer szerinti nómenklatúrát, amely nemzetközi szinten harmonizált rendszerként lehetővé teszi a részt vevő országok számára, hogy vámügyi célokból közös alapokon osztályozzák a kereskedelemben részt vevő árukat. A HR-nómenklatúra tartalmazza az áruk megnevezését vámtarifaszámok és vámtarifaalszámok szerint, valamint az ezekhez tartozó, hatjegyű kódokból álló rendszeren alapuló számkódot. A HR-nómenklatúrát ötévenként felülvizsgálják
                  2
               . Világszerte több mint 200 ország és gazdaság alkalmazza; következésképpen a világon kereskedelmi forgalomban lévő áruk több mint 98 %-át eszerint osztályozzák.
            
            
               A HR-egyezmény 1988. január 1-jén hatályba lépett.
            
            
               Az Európai Unió és valamennyi tagállama részes fele a HR-egyezménynek.
            
            
               2.2.
                     A Vámigazgatások Világszervezete
            
            
               A Vámigazgatások Világszervezete 1952-ben alakult meg Vámegyüttműködési Tanács néven. E független kormányközi szerv célja a vámigazgatási szervek hatékonyságának és eredményességének javítása. A Vámigazgatások Világszervezete számos egyezményt és egyéb nemzetközi jogi eszközt, valamint technikai segítségnyújtást és képzési szolgáltatásokat kínál tagjai számára. A Vámigazgatások Világszervezete jelenleg 184 vámigazgatást képvisel a világ minden részéről.
            
            
               A Vámigazgatások Világszervezetének irányító szerve a Tanács, melynek munkáját céljainak elérése érdekében a titkárság, továbbá számos technikai és tanácsadó bizottság segíti szaktudásával.
            
            
               A Vámigazgatások Világszervezetén belül a HR-egyezménnyel kapcsolatos előkészítő munka elvégzésével megbízott technikai bizottság a HR Bizottság. A HR Bizottság legfontosabb feladatai a következők:
            
            
               ·biztosítja a Harmonizált Rendszer jogi szövegeinek egységes értelmezését és alkalmazását, ideértve a Szerződő Felek között az osztályozással kapcsolatban felmerült viták rendezését is, ezzel is egyszerűsítve a kereskedelmi eljárásokat;
            
            
               ·javaslatot tesz a Harmonizált Rendszer módosítására és frissítésére annak érdekében, hogy az figyelembe vegye a technológiai fejleményeket és a kereskedelem szerkezetében bekövetkezett változásokat, valamint a felhasználók egyéb igényeit;
            
            
               ·ösztönzi a Harmonizált Rendszer széles körű alkalmazását, valamint megvizsgálja a Harmonizált Rendszerrel kapcsolatos általános és szakpolitikai kérdéseket.
            
            
            
               A HR-egyezmény 6. cikkének (6) bekezdése szerint a HR Bizottság „tagjainak kétharmados többségével hozott határozatával megállapítja eljárási szabályzatát. Ezt a szabályzatot jóváhagyás végett a Tanács elé kell terjeszteni.”
            
            
               A HR Bizottság eljárási szabályzatának 26. cikke értelmében „e szabályok részben vagy egészben felülvizsgálhatók az Egyezmény 6. cikke (6) bekezdésének rendelkezéseivel összhangban.”
            
            
               Az Unió által a Vámigazgatások Világszervezetében a Harmonizált Rendszerrel kapcsolatos ügyekben képviselendő álláspontról egyeztetni kell a tagállamokkal. Az Unió és a tagállamok együttesen egyetlen szavazattal rendelkeznek a Vámigazgatások Világszervezetének HR Bizottságában. A Vámigazgatások Világszervezetének Tanácsában az EU a hatáskörébe tartozó ügyekben – például a Harmonizált Rendszerrel kapcsolatos ügyekben – az ülésen jelen lévő tagállamok nevében szavaz.
            
         
         
            
               2.3.
                     A Vámigazgatások Világszervezetének Tanácsa által elfogadandó jogi aktus
            
            
               2022. június 23–25-én tartandó 139./140. ülésén a Vámigazgatások Világszervezetének Tanácsa jóváhagyni készül a HR Bizottság eljárási szabályzata (a továbbiakban: tervezett jogi aktus) 19. és 20. cikkének módosításait.
            
            
               A HR Bizottság a 64. ülésén (2019. szeptember) konszenzussal megállapodott az eljárási szabályzat 20. cikkének módosítására irányuló javaslatról, amely a fenntartási eljárást kívánja egyértelművé tenni. A világjárvány miatt ezt a kérdést még nem terjesztették a WCO Tanácsa elé jóváhagyásra.
            
            
               A 2021. szeptemberében megtartott 68. ülésén a HR Bizottság a szavazási eljárás pontosítása érdekében megállapodott az eljárási szabályzat 19. cikkére vonatkozó módosítási javaslatról. 
            
            
               Az eljárási szabályzat 19. és 20. cikkének módosítására irányuló javaslatokat az alábbiakban ismertetjük. 
            
            
               Az eljárási szabályzat 19. cikkének módosításai
            
            
               –A 19. cikk harmadik és negyedik bekezdésének módosításával a módosítástervezet egyértelművé teszi, hogy a HR Bizottság milyen többséggel hozhat meg a HR-egyezmény módosításaival – például a HR-nómenklatúra módosításaival – kapcsolatos határozatokat (a Bizottság tagjai által leadott szavazatok legalább kétharmada), valamint más, egyszerű többséget igénylő határozatokat, ide sorolhatók például a besorolási határozatok, a magyarázó megjegyzések, az áruosztályozási vélemények stb. (a Bizottság tagjai által leadott szavazatok több mint 50 %-a). 
            
            
               –A fő cél annak biztosítása, hogy több megvitatandó lehetőség esetében zökkenőmentes és átlátható eljárásra kerüljön sor, amely lehetővé teszi, hogy a HR Bizottság határozata nyomán a bizottsági tagok abszolút többsége támogassa a kisebb támogatást élvező választási lehetőség(ek) fokozatos kizárása után megmaradó, kiválasztott lehetőséget.
            
            
               –A módosítástervezetet az alábbi táblázat tartalmazza (a módosítások aláhúzva):
            
            
                     
                  
                  
                     
                        Jelenlegi szöveg
                     
                  
                  
                     
                        Új szöveg
                     
                  
               
                     
                        Harmadik bekezdés
                     
                  
                  
                     
                        Az egyezményt módosító határozatokat a Bizottság tagjai által leadott szavazatok legalább kétharmados többségével kell meghozni.
                     
                     
                     
                     
                     
                     
                     
                  
                  
                     
                        Az egyezményt módosító határozatokat a Bizottság tagjai által leadott szavazatok legalább kétharmados többségével kell meghozni.  Ha azonban a módosítás tekintetében két vagy több választási lehetőség is van, a Bizottság először az egyszerű többségi szavazási eljárás keretében egy, az alábbiakban vázolt többlépcsős szavazási eljárást indít, hogy a választási lehetőségek számát egyre szűkítse le. Ha a módosítás tekintetében csupán egyetlen választási lehetőség van, akkor a kétharmados többségi szabály szerint zárószavazásra kerül sor a módosító indítvány elfogadásáról vagy elutasításáról. 
                     
                  
               
                     
                        Negyedik bekezdés
                     
                  
                  
                     
                        Az egyéb határozatokat a Bizottság tagjai által leadott szavazatok egyszerű többségével kell meghozni.
                     
                     
                  
                  
                     
                        Az egyéb határozatokat a Bizottság tagjai által leadott szavazatok egyszerű többségével (több mint 50 %-kal) kell meghozni. Ha kettőnél több választási lehetőség van, és egyikük sem érte el a Bizottság tagjai által leadott szavazatok több mint 50 %-át, az egyszerű többségi szavazásnak olyan többlépcsős szavazási gyakorlatot kell követnie, amely csökkenti a választási lehetőségek számát azáltal, hogy a legkevesebb szavazatot kapó lehetőséget kizárja, amíg a legtöbb szavazatot kapó lehetőség el nem éri a bizottsági tagok által leadott szavazatok több mint 50 %-át.
                     
                  
               
               Az eljárási szabályzat 20. cikkének módosításai
            
            
               –A 20. cikk (1) és (4) bekezdésének módosításával, amelyek (2), illetve (1) bekezdéssé válnak, a módosítástervezet egyértelművé teszi, hogy a Vámigazgatások Világszervezetének főtitkárához intézett azon értesítéseket, amelyek értelmében a HR Bizottság által megvizsgált bármely ügyet a Tanács elé utalják, vagy újbóli vizsgálatra visszaküldik a HR Bizottsághoz, a főtitkárnak az időszak utolsó napján (brüsszeli idő szerint) 24 óráig kell kézhez kapnia. 
            
            
               –Ez a módosítás különösen a WCO székhelyétől eltérő időzónában található közigazgatási szervek számára fontos, amelyek esetében előfordulhat, hogy az általuk küldött értesítéseket a WCO főtitkára az ilyen újbóli vizsgálat iránti kérelmek benyújtására rendelkezésre álló, a WCO titkárságának helye szerinti időzónára vonatkozó határidő lejárta után kapja meg.
            
            
               –A módosítástervezetet az alábbi táblázat tartalmazza (a módosítások aláhúzva):
            
            
                     
                        Jelenlegi szöveg
                     
                  
                  
                     
                        Új szöveg
                     
                  
               
                     
                        A 298. sz. tanácsi határozat értelmében a főtitkár az egyezmény 8. cikkének (2) bekezdése alapján felmerülő ügyeket valamely Szerződő Fél kérésére közvetlenül a Bizottság elé utalhatja, feltéve, hogy a kérelmet írásban, legkésőbb azon hónapot követő második hónap végéig nyújtják be, amelyben a Bizottság valamely ülését berekesztették. A főtitkár ezután újbóli vizsgálat céljából a Bizottság következő ülésének napirendjére tűzi az ügyet.
                     
                     
                        Ha ugyanazon ügy tekintetében különböző Szerződő Felek kérik, hogy azt terjesszék mind a Tanács, mind a Bizottság elé, vagy amennyiben valamelyik Szerződő Fél nem határozza meg, hogy az adott ügyet a Tanács vagy közvetlenül a Bizottság elé kell-e terjeszteni, az ügyet a Tanács elé kell utalni. A főtitkár valamennyi Szerződő Felet tájékoztatja egy adott ügynek a Tanács, illetve a Bizottság elé utalására irányuló kérelem kézhezvételéről.
                     
                     
                        Az a Szerződő Fél, amely kéri egy ügynek a Tanács vagy a Bizottság elé utalását, bármikor visszavonhatja kérelmét, mielőtt az ügyet a Tanács megvizsgálná vagy a Bizottság újból megvizsgálná. A Bizottság azonban meg fogja vizsgálni az ügyet, amennyiben azt a Tanács terjesztette elő. Abban az esetben, ha valamelyik Szerződő Fél visszavon egy kérelmet, a Bizottság eredeti határozatát jóváhagyottnak kell tekinteni, kivéve, ha egy másik Szerződő Fél ugyanazon ügyet érintő kérelme még függőben van. A főtitkár minden visszavonásról értesíti a Szerződő Feleket.
                     
                     
                        Azokat a főtitkárnak küldött értesítéseket, amelyek szerint az Egyezmény 8. cikkének (2) bekezdése és a 298. sz. tanácsi határozat értelmében valamely ügyet újbóli vizsgálat céljából a Tanács vagy a Bizottság elé terjesztenek, leghamarabb a bizottsági ülés befejeződése utáni napon, de legkésőbb az ülés befejeződésének hónapját követő második hónap végéig lehet benyújtani.
                     
                     
                        Amennyiben az Egyezmény 8. cikke (3) bekezdésének és a 298. sz. tanácsi határozatnak megfelelően valamely ügyet újbóli vizsgálat céljából részben vagy egészben a Bizottság elé terjesztenek, az ügy újbóli vizsgálatát kérő Szerződő Fél legalább 60 nappal a Bizottság következő ülésének megnyitása előtt feljegyzést nyújt be a főtitkárnak, amelyben az ügy megoldására irányuló javaslataival együtt ismerteti az ismételt vizsgálat kérésének indokait. A főtitkár e feljegyzést továbbítja a többi Szerződő Félnek.
                     
                     
                  
                  
                     
                        Azokat a főtitkárnak küldött értesítéseket, amelyek szerint az Egyezmény 8. cikkének (2) bekezdése és a 298. sz. tanácsi határozat értelmében valamely ügyet újbóli vizsgálat céljából a Tanács vagy a Bizottság elé terjesztenek, leghamarabb a bizottsági ülés berekesztése utáni napon, de legkésőbb az ülés berekesztésének hónapját követő második hónap végéig lehet elküldeni.  Az értesítés akkor tekintendő határidőn belül elküldöttnek, ha azt a főtitkár a határidő utolsó napján (brüsszeli idő szerint) 24 óráig kézhez vette.
                     
                     
                        A 298. sz. tanácsi határozat értelmében a főtitkár az egyezmény 8. cikkének (2) bekezdése alapján felmerülő ügyeket valamely Szerződő Fél kérésére közvetlenül a Bizottság elé utalhatja, feltéve, hogy a kérelmet az előző bekezdésben meghatározott határidőn belül nyújtják be.  A főtitkár ezután újbóli vizsgálat céljából a Bizottság következő ülésének napirendjére tűzi az ügyet.
                     
                     
                        Ha ugyanazon ügy tekintetében különböző Szerződő Felek kérik, hogy azt terjesszék mind a Tanács, mind a Bizottság elé, vagy amennyiben valamelyik Szerződő Fél nem határozza meg, hogy az adott ügyet a Tanács vagy közvetlenül a Bizottság elé kell-e terjeszteni, az ügyet a Tanács elé kell utalni.  A főtitkár valamennyi Szerződő Felet tájékoztatja egy adott ügynek a Tanács, illetve a Bizottság elé utalására irányuló kérelem kézhezvételéről.
                     
                     
                        Az a Szerződő Fél, amely kéri egy ügynek a Tanács vagy a Bizottság elé utalását, bármikor visszavonhatja kérelmét, mielőtt az ügyet a Tanács megvizsgálná vagy a Bizottság újból megvizsgálná.  A Bizottság azonban meg fogja vizsgálni az ügyet, amennyiben azt a Tanács terjesztette elő.  Abban az esetben, ha valamelyik Szerződő Fél visszavon egy kérelmet, a Bizottság eredeti határozatát jóváhagyottnak kell tekinteni, kivéve, ha egy másik Szerződő Fél ugyanazon ügyet érintő kérelme még függőben van.  A főtitkár minden visszavonásról értesíti a Szerződő Feleket.
                     
                     
                        Amennyiben az Egyezmény 8. cikke (3) bekezdésének és a 298. sz. tanácsi határozatnak megfelelően valamely ügyet újbóli vizsgálat céljából részben vagy egészben a Bizottság elé terjesztenek, az ügy újbóli vizsgálatát kérő Szerződő Fél legalább 60 nappal a Bizottság következő ülésének megnyitása előtt feljegyzést nyújt be a főtitkárnak, amelyben az ügy megoldására irányuló javaslataival együtt ismerteti az ismételt vizsgálat kérésének indokait.  A főtitkár e feljegyzést továbbítja a többi Szerződő Félnek. 
                     
                  
               
               3.
                     Az Unió által képviselendő álláspont
            
            
               A javasolt álláspont azt hivatott kifejezni, hogy az Unió támogatja a Harmonizált Rendszer Bizottság eljárási szabályzatának módosítására irányuló tervezetet.
            
            
               Az EU számára fontos, hogy elfogadásra kerüljön egy ilyen módosítás, mivel a módosítás célja a HR Bizottság döntéshozatali eljárásának egyértelművé tétele és annak biztosítása, hogy a határozatokat a szóban forgó Bizottság tagjainak vitathatatlan többsége hozza meg.
            
            
               A tagállamokkal konzultációkra került sor a vámügyi szakértői csoport – a HR/Vámigazgatások Világszervezete koordinációs szerv keretein belül, illetve a Tanácsban.
            
            
               A javasolt álláspont ezért a következő:
            
         
         
            
               –Ami az eljárási szabályzat módosítását illeti, az Uniónak helyénvaló támogatnia a módosítás elfogadását.
            
            
               –Adott esetben az Uniónak támogatnia kell a Vámigazgatások Világszervezetének titkársága által javasolt további szerkesztési módosításokat.
            
            
               A javasolt uniós álláspont összhangban van a HR Bizottság által követett, kialakult vámpolitikával és gyakorlattal. 
            
            
               A javasolt álláspont szükséges ahhoz, hogy az EU állást foglalhasson a Vámigazgatások Világszervezete Tanácsának következő ülésén. 
            
            
               4.
                     Jogalap
            
            
               4.1.
                     Eljárási jogalap
            
            
               4.1.1.
                     Általános elvek
            
            
               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervre irányadó szabályai szerint joghatással bíró jogi aktusok. Ezenfelül a fogalom kiterjed azokra az eszközökre is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .
            
            
               Ezért az Unió által a tervezett jogi aktussal kapcsolatosan képviselendő álláspontot meghatározó javasolt határozat eljárási jogalapja az EUMSZ 218. cikkének (9) bekezdése.
            
            
               4.1.2.
                     A jelen esetre történő alkalmazás
            
            
               A Vámigazgatások Világszervezetének Tanácsát megállapodás, nevezetesen a Vámegyüttműködési Tanács létrehozásáról szóló, 1950. december 15-i egyezmény hozta létre. A Harmonizált Áruleíró és Kódrendszerről szóló nemzetközi egyezmény szerint e szerv feladata, hogy ajánlásokat fogalmazzon meg a Szerződő Felek számára a szóban forgó egyezmény módosításáról és a Harmonizált Rendszer Bizottság eljárási szabályzatának jóváhagyásáról.
            
            
               Júniusi ülésén a Vámigazgatások Világszervezetének Tanácsa a HR-egyezmény 6. cikkével összhangban várhatóan jóváhagyja a HR Bizottság eljárási szabályzatának módosítását. Jóváhagyását követően a módosítás joghatással fog bírni az uniós jogszabályokban, nevezetesen a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet 1. mellékletében. Ennek oka, hogy az említett rendelet 2. cikkének a) pontja így szól: „(2)  A Kombinált Nómenklatúra alkotóelemei: a) a Harmonizált Rendszer szerinti nómenklatúra;”, valamint az, hogy e módosítás hatással lesz a Harmonizált Rendszer Nómenklatúrájának értelmezésére és módosítására vonatkozó döntéshozatali eljárás HR Bizottságon belüli lefolytatásának módjára, ebből következően pedig a Kombinált Nómenklatúra értelmezésére.
            
            
               A tervezett jogi aktus nem egészíti ki és nem módosítja a megállapodás intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.
                     Anyagi jogalap
            
            
               4.2.1.
                     Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.
                     A jelen esetre történő alkalmazás
            
            
               Mivel a tervezett jogi aktus fő célja és tartalma a vámtarifa értelmezésével összefüggő döntéshozatali folyamathoz és egy, a közös kereskedelempolitikára vonatkozó nemzetközi megállapodás alkalmazásához, valamint a HR-nómenklatúra és az EU Kombinált Nómenklatúrájának végrehajtásához kapcsolódik, a javasolt határozat anyagi jogalapja az EUMSZ 31. cikke, 43. cikkének (2) bekezdése és 207. cikke (4) bekezdésének első albekezdése.
            
         
         
            
               4.3.
                     Következtetés
            
            
               A javasolt határozat jogalapja ezért az EUMSZ 31. cikke, 43. cikkének (2) bekezdése és 207. cikke (4) bekezdésének első albekezdése, összefüggésben az EUMSZ 218. cikkének (9) bekezdésével.
            
            
               5.
                     Költségvetési vonzatok 
            
            
               A javaslat nincs hatással az uniós költségvetésre.
                     
            
            
               2022/0129 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által a Vámigazgatások Világszervezetének Tanácsában a Harmonizált Rendszer Bizottság eljárási szabályzatának módosítására irányuló tervezet elfogadásával kapcsolatban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 31. cikkére, 43. cikke (2) bekezdésére és 207. cikke (4) bekezdésének első albekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)
                     A Harmonizált Áruleíró és Kódrendszerről szóló nemzetközi egyezményt (a továbbiakban: HR-egyezmény) az Unió a 87/369/EGK tanácsi határozat
                  41 révén megkötötte, és a HR-egyezmény 1988. január 1-jén hatályba lépett.
            
            
               (2)
                     A HR-egyezmény 6. cikkének (6) bekezdése értelmében a Harmonizált Rendszer (a továbbiakban: HR) Bizottság tagjainak kétharmados többségével hozott határozatával megállapítja eljárási szabályzatát. Az eljárási szabályzatot jóváhagyás végett a Tanács elé kell terjeszteni.
            
            
               (3)
                     Júniusi ülésén a Vámigazgatások Világszervezetének Tanácsa várhatóan jóváhagyja a HR Bizottság eljárási szabályzatának módosítására irányuló tervezetet. Ezt a módosítást a résztvevők a HR Bizottság által kidolgozott és annak 64. ülésén (2019. szeptember 18–27.) és 68. ülésén (2021. szeptember 6–28.) véglegesített javaslat alapján fogják jóváhagyni. A módosítás elfogadásakor lép hatályba.
            
            
               (4)
                     Rendkívül fontos, hogy a HR Bizottság átlátható és hatékony módon hozza meg határozatait, és hogy az ilyen határozatok az említett Bizottság tagjainak maximális támogatását élvezzék.
            
            
               (5)
                     Tekintettel arra, hogy a Harmonizált Rendszer Bizottság eljárási szabályzatának módosítására irányuló tervezetet a Vámigazgatások Világszervezetének Tanácsa keretében kell jóváhagyni, helyénvaló meghatározni az Unió által képviselendő álláspontot, mivel jóváhagyását követően az eljárási szabályzat kötelező lesz az Unióra nézve, és befolyásolhatja majd az uniós szabályozást, nevezetesen a 2658/87/EGK tanácsi rendelet
                  52 I. mellékletének tartalmát.
            
            
               (6)
                     Ezért indokolt olyan álláspontot meghatározni, amelynek értelmében az Unió támogatja a HR Bizottság eljárási szabályzatának módosítására irányuló tervezetet, valamint a szükségesnek ítélt kisebb szerkesztési vagy nyelvi kiigazításokat,
            
            
               ELFOGADTA EZT A HATÁROZATOT:
            
            
               1. cikk
            
         
         
            
               Az Unió által a Vámigazgatások Világszervezetének Tanácsában a 2022. júniusi ülésen képviselendő álláspont az, hogy támogatni kell a HR Bizottság eljárási szabályzatának módosítására irányuló, a mellékletben szereplő tervezetet.
            
            
               Az Unió képviselői – a Vámigazgatások Világszervezetének következő ülésein bekövetkezett fejlemények fényében – a tagállamokkal való konzultáció, illetve a helyszíni koordinációs ülések nyomán, a Tanács újabb határozata nélkül jóváhagyhatnak kisebb szerkesztési módosításokat vagy nyelvi kiigazításokat.
            
            
               2. cikk
            
            
               Ennek a határozatnak a Bizottság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök 
               
            
            
         
         
            
                  
                     (1)
                  
                        A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).
               
               
                  
                     (2)
                  
                        1988. évi bevezetése óta a HR-nómenklatúrát öt alkalommal vizsgálták felül. A felülvizsgált változatok 1996-ban, 2002-ben, 2007-ben, 2012-ben, 2017-ben és 2022-ben léptek hatályba.
               
               
                  
                     (3)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont. 
               
               
                  
                     (4)
                  1
                        A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).
               
               
                  
                     (5)
                  2
                        A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2022.4.27.
            COM(2022) 186 final
            
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által a Vámigazgatások Világszervezetének Tanácsában a Harmonizált Rendszer Bizottság eljárási szabályzatának módosítására irányuló tervezet elfogadásával kapcsolatban képviselendő álláspontról
            
               
         
         
            
               MELLÉKLET 
            
            
               Az eljárási szabályzat 19. cikkének módosításai
            
            
            
                     
                        Harmadik bekezdés
                     
                  
                  
                     
                        Az egyezményt módosító határozatokat a Bizottság tagjai által leadott szavazatok legalább kétharmados többségével kell meghozni.  Ha azonban a módosítás tekintetében két vagy több választási lehetőség is van, a Bizottság először az egyszerű többségi szavazási eljárás keretében egy, az alábbiakban vázolt többlépcsős szavazási eljárást indít, hogy a választási lehetőségek számát egyre szűkítse le. Ha a módosítás tekintetében csupán egyetlen választási lehetőség van, akkor a kétharmados többségi szabály szerint zárószavazásra kerül sor a módosító indítvány elfogadásáról vagy elutasításáról.
                     
                  
               
                     
                        Negyedik bekezdés
                     
                  
                  
                     
                        Az egyéb határozatokat a Bizottság tagjai által leadott szavazatok egyszerű többségével (több mint 50 %-kal) kell meghozni. Ha kettőnél több választási lehetőség van, és egyikük sem érte el a Bizottság tagjai által leadott szavazatok több mint 50 %-át, az egyszerű többségi szavazásnak olyan többlépcsős szavazási gyakorlatot kell követnie, amely csökkenti a választási lehetőségek számát azáltal, hogy a legkevesebb szavazatot kapó lehetőséget kizárja, amíg a legtöbb szavazatot kapó lehetőség el nem éri a bizottsági tagok által leadott szavazatok több mint 50 %-át.
                     
                  
               
            
               Az eljárási szabályzat 20. cikkének módosításai
            
            
            
                     
                        Azokat a főtitkárnak küldött értesítéseket, amelyek szerint az Egyezmény 8. cikkének (2) bekezdése és a 298. sz. tanácsi határozat értelmében valamely ügyet újbóli vizsgálat céljából a Tanács vagy a Bizottság elé terjesztenek, leghamarabb a bizottsági ülés berekesztése utáni napon, de legkésőbb az ülés berekesztésének hónapját követő második hónap végéig lehet elküldeni.  Az értesítés akkor tekintendő határidőn belül elküldöttnek, ha azt a főtitkár a határidő utolsó napján (brüsszeli idő szerint) 24 óráig kézhez vette.
                     
                     
                        A 298. sz. tanácsi határozat értelmében a főtitkár az egyezmény 8. cikkének (2) bekezdése alapján felmerülő ügyeket valamely Szerződő Fél kérésére közvetlenül a Bizottság elé utalhatja, feltéve, hogy a kérelmet az előző bekezdésben meghatározott határidőn belül nyújtják be.  A főtitkár ezután újbóli vizsgálat céljából a Bizottság következő ülésének napirendjére tűzi az ügyet.
                     
                     
                        Ha ugyanazon ügy tekintetében különböző Szerződő Felek kérik, hogy azt terjesszék mind a Tanács, mind a Bizottság elé, vagy amennyiben valamelyik Szerződő Fél nem határozza meg, hogy az adott ügyet a Tanács vagy közvetlenül a Bizottság elé kell-e terjeszteni, az ügyet a Tanács elé kell utalni.  A főtitkár valamennyi Szerződő Felet tájékoztatja egy adott ügynek a Tanács, illetve a Bizottság elé utalására irányuló kérelem kézhezvételéről.
                     
                     
                        Az a Szerződő Fél, amely kéri egy ügynek a Tanács vagy a Bizottság elé utalását, bármikor visszavonhatja kérelmét, mielőtt az ügyet a Tanács megvizsgálná vagy a Bizottság újból megvizsgálná.  A Bizottság azonban meg fogja vizsgálni az ügyet, amennyiben azt a Tanács terjesztette elő.  Abban az esetben, ha valamelyik Szerződő Fél visszavon egy kérelmet, a Bizottság eredeti határozatát jóváhagyottnak kell tekinteni, kivéve, ha egy másik Szerződő Fél ugyanazon ügyet érintő kérelme még függőben van.  A főtitkár minden visszavonásról értesíti a Szerződő Feleket.
                     
                     
                        Amennyiben az Egyezmény 8. cikke (3) bekezdésének és a 298. sz. tanácsi határozatnak megfelelően valamely ügyet újbóli vizsgálat céljából részben vagy egészben a Bizottság elé terjesztenek, az ügy újbóli vizsgálatát kérő Szerződő Fél legalább 60 nappal a Bizottság következő ülésének megnyitása előtt feljegyzést nyújt be a főtitkárnak, amelyben az ügy megoldására irányuló javaslataival együtt ismerteti az ismételt vizsgálat kérésének indokait.  A főtitkár e feljegyzést továbbítja a többi Szerződő Félnek.